stanford-oval/wikipedia huggingface dataset:
דלוגושיודלו
היסטוריה

הכפר דלוגושיודלו נבנה על שטחה של אחוזת-אצולה שנשאה את אותו שם. בסוף המאה ה-19, גדלה האוכלוסייה והיא הפכה לעיירה מרכזית. אף על פי שמעמדה הקהילתי נותר ככפר, התקיימו בה ימי שוק שבועיים וימי יריד שנתיים, שבשלהם שימשה דלוגושיודלו מרכז מסחר ומלאכה לסביבה החקלאית. לירידי דלוגושיודלו באו עם מרכולתם סוחרים מערי הסביבה והעמידו דוכנים זמניים ועליהם ערמו את סחורותיהם.
בנוסף, היערות שמסביבה ואקלימה הנוח, משכו אל דלוגושיודלו קייטנים מפורסמים בחודשי הקיץ, שבאו לשאוף מאווירה הזך, דבר שפיתח את ענף הקייטנות בעיירה והוסיף להכנסות התושבים.
יהודי דלוגושיודלו

מי שפיתחו את המקום והוציאו לו מוניטין, היו היהודים שהתיישבו במקום והיו לרוב מוחלט של אוכלוסיית הכפר. בתחילה היו יהודי הקהילה, כפופים למרות קהילת אוסטרוב מזובייצקה, או לקהילת וישקוב. אך לקראת סוף המאה ה-19 התארגנה במקום קהילה עצמאית.
על פי מרשם אוכלוסין שקיימה מנהלת הכפר, בין שתי מלחמות העולם ישבו בדלוגושיודלו 150–170 משפחות יהודיות. כאשר בשנת 1921, נרשמו בדלוגושיודלו 801 יהודים מתוך 1,744 התושבים. בשנות ה-30 של המאה ה-20 עסקו רוב היהודים במסחר זעיר וברוכלות בכפרים. מלבדם מצאו במקום פרנסה עוד 20 חייטים, 30 סנדלרים, 4 נגרים, 5 נפחים ועוד בעלי מלאכה בעלי מקצועות אחרים. החייטים והסנדלרים עסקו בעיקר בהכנת בגדים ומנעלים לשם מכירתם בימי השוק והירידים.
האוכלוסייה היהודית, הייתה מגוונת. בין שתי מלחמות העולם נתקיימו בדלוגושיודלו סניפים וקינים של הציונים הכלליים, בית"ר, הבונד, המזרחי ואגודת ישראל, אולם בעת הבחירות לקונגרסים הציוניים, הצביעו רוב השוקלים בעד רשימת המזרחי. בשנותיה האחרונות של הקהילה, התנהלו מלחמות קשות בין פעילי ה"בונד" שפתחו את סניפם ובין החסידים, ובין תומכי בית"ר.
בשנת 1931 היו בוועד הקהילה 8 חברים: מהם 6 שייצגו את הציונים, לעומת 2 שייצגו את השמרנים מזרם "אגודת ישראל". הקהילה החרדית, הייתה דומיננטית, והתאפיינה באוכלוסייה חסידית, בעיקר מחסידי גור. בשנת 1932 נפתח בית-ספר לבנות בית יעקב שבו למדו כמאה תלמידות. במרכז הכפר גם עמד היה בית מדרש והתקיימו בו 5 מניינים מדי יום. כך, בשנת 1937 נמסר על העסקת 3 שוחטים לצורכי הקהילה החרדית. בראשות הקהילה, עמד הרב מנחם בנימין פומרנץ חתנו של הרב נפתלי יוסף פריינד מרוז'אן הסמוכה, שהנהיג את העיר והיה נאהב גם על הציונים המקומיים.
הקהילה המקומית קיבלה גם חיזוקים מיהודי פולין שביכרו לנפוש בה, וביניהם היו גם אדמו"רים ורבנים מפורסמים, כמו האדמו"ר רבי אברהם מרדכי אלתר מגור והאדמו"ר רבי יוסף מאמשינוב, האדמו"ר רבי אהרן מנחם מנדל מרדז'ימין והרב אלכסנדר זושא פרידמן. כך גם התקיימה במקום קייטנה מטעם "אגודת ישראל" שבה הבריאו כ-150 ילדים, בעיקר מחוגי החרדים. בשנים 1938-1939 הייתה הקייטנה לבית הבראה קבוע, והוקם עבורה בניין נוסף שבו 40 חדרים. לבית ההבראה "יהודית" הופנו ילדים שנזקקו להבראה מכל האזור.
חיסול הקהילה

עם עלות הנאצים לשלטון, החלו יהודי דלוגושיודלו לסבול מגילויי אנטישמיות. נבצר מהם לחזר על הכפרים עם מרכולתם ואף נמנע מהם לסחור ליד דוכניהם בכיכר השוק. ביריד שנערך באוגוסט 1936, הגיע למקום קפיטן בדימוס מצבא פולין שהסית את האיכרים המקומיים נגד היהודים, אותם כינה "העלוקות המוצצות את הדם הפולני". הקהל המוסת ערך במקום פוגרום קטן, הפך דוכני יהודים, השמיד סחורה, ניפץ שמשות בבתיהם ואף הכה ופצע חמישה יהודים. כך במשך שעות עד שפלוגת שוטרים מאוסטרוב מזובייצק הסמוכה שמה קץ לדבר, כשעצרה 16 איש ובית הדין גזר על הקפיטן 10 חודשי מאסר. אך הדבר לא הועיל, ובהמשך אף הורע מצב היהודים וליד חנויותיהם ודוכניהם הוצבו משמרות חרם. בירידים, הוקצה מקום מיוחד, כעין גטו, לדוכני יהודים. כאשר במקביל נפתחו חנויות חדשות של נוצרים, ורבים מיהודי המקום נותרו כמעט ללא מקור פרנסה.
בשנת 1938 שוב התפרעו האיכרים, שהוסתו בתעמולה אנטי-יהודית שהפיצו פעילי המפלגה הלאומית דמוקרטית (אנדקים). היהודים ניסו להגן על עצמם ועל רכושם, אלא שהמשטרה חברה למתפרעים ואסרה את היהודים שניסו להגן על עצמם.
ימים ספורים אחרי שפרצה מלחמת העולם השנייה נכבש האזור בידי הצבא הגרמני. לדלוגושיודלו עצמה, הגיעו חיילים גרמנים בא' דראש השנה ת"ש (14 בספטמבר 1939). הם שהו במקום רק כמה ימים ולא השאירו בדלוגושיודלו חיל משמר.
למקום זרמו מאות פליטים יהודיים מאזור הגבול שבין פולין ופרוסיה המזרחית ובעיקר מפשאסניש. יהודי דלוגושיודלו טיפלו בפליטים כמיטב יכולתם, דאגו להם לקורת גג והקימו עבורם מטבח עממי.
ב־5 באוקטובר 1939 (שמיני עצרת ושמחת תורה), הופיעו בדלוגושיודלו אנשי האס אס ומפקדם ציווה על כל היהודים להתאסף בכיכר השוק. לאחר שכונסו כל היהודים קרא הקצין פקודה, לפיה עליהם לעזוב את הכפר תוך שעתיים ולעבור אל "ידידיהם הקומוניסטים שבמזרח". למגורשים לא הותר לקחת אתם דבר. אחדים מהמגורשים שכרו להם בחיפזון עגלות, אבל הרוב הורצו ברגל לכיוון היער, אל הגבול שבין שטח הכיבוש הגרמני ובין שטח הכיבוש הסובייטי. במשך יומיים צעדו המגורשים בדרך לזאמברוב ומשם הגיעו רבים גם לביאליסטוק.
בחלוף השעתיים פתחו הנאצים בטבח ביהודים שנותרו במקום וניסו להתחבא. רובם נורו במקום, וחלקם נקברו בעודם בחיים. בתחום הכיבוש הסובייטי היה גורלם של יהודי דלוגושיודלו כגורל שאר הפליטים שנמצאו שם; רבים מהם הוגלו לשטחים המרוחקים של ברית המועצות (אורל, סיביר ועוד). רוב הנותרים במקום נספו יחד עם היהודים אנשי המקום. רק בודדים שרדו מתקופת השואה.
לקריאה נוספת

עם שרידי חרב, זכרונותיו של בן רב המקום, הרב ישראל יצחק פומרנץ (איציק הדר), ירושלים תש"ן
שטערן און דער נאכט, זכרונותיו של גרשון ווענגראווסקי על אישים ודמויות מדלוגושיודלו, תל אביב תשי"ד
הערות שוליים

↑  כך בשנת 1935 הצביעו 34 מתוך 39 המצביעים לרשימת "המזרחי"
↑  תיאור רב רושם מביקורו של הרבי מאמשינוב, בספרו של דוד וייסבורד אהל יוסף עמ' רכ"ד
↑  תיאור ביקוריהם בספר זיכרונותיו של משה בורשטיין, כיסופים, פרק ז'
| --- | --- |
בקרת זהויות :  NLI: 987007566858105171  LCCN: n81068165  VIAF: 140728617   WorldCat (עם VIAF): 140728617 
מבנה טיפוסי עתיק בדלוגושיודלו. (צולם ב-2012).
בניין מקווה הטהרה ששימש את יהודי המקום. (צילום מ-2012)
האראלד השני, מלך נורווגיה

האראלד השני "גלימה אפורה" (בנורדית עתיקה: Haraldr gráfeldr, בנורווגית: Harald Gråfell, בדנית: Harald Gråfeld;‏ 935–970) היה מלך נורווגיה מ-961 ועד למותו.
חייו

האראלד היה בנו של אריק הראשון "גרזן הדם" ונכדו של האראלד הראשון. אמו הייתה גונהילד, אחותו של האראלד הראשון, מלך דנמרק.
לאחר מותו של אביו ב-954, חברו האראלד ואֶחָיו עם סבם, גורם הזקן כנגד הוקון הראשון. הם לחמו נגדו בכמה קרבות, כולל ברסטרקלב, ליד האי פריי ב-955 ובפיטייר ב-961.
לאחר מותו של הוקון הראשון בקרב פיטייר, הפכו האראלד ואֶחָיו למלכי נורווגיה, אך סמכותם מחוץ לחלקה המערבי של הארץ הייתה מצומצמת. האראלד, כאח הבכור, היה בעל ההשפעה הרבה ביותר מבין האחים. ב-961, נסע דודם, האראלד הראשון לנורווגיה והכריז על האראלד כמלך ואסל שלו.
האראלד החל לחזק את שלטונו על ידי הריגתם של השליטים המקומיים, כולל זיגרוד הוקונסון, טיגבה אולפסון וגודרוד ביורנסון. כך הצליח האראלד לבסס את שליטתו בנורווגיה עד הלוגלנד בצפון ועל נתיב הסחר לאורך חופה של נורווגיה. כמו כן הוא שיגר משלחת לביירמלנד (כיום באזור העיר ארכנגלסק שבצפון רוסיה). עד מהרה נעשה האראלד תלוי פחות ופחות בתמיכתו של האראלד מלך דנמרק.
ב-970 פותה האראלד השני בדרכי עורמה להגיע לדנמרק, שם הוא נהרג במסגרת מזימה שתוכננה על ידי הוקון זיגרודסון, שהיה בעל בריתו של האראלד מלך דנמרק. הוקון זיגרודסון ירש את התואר רוזן לאדה לאחר שאביו נהרג על ידי אנשיו של האראלד השני ב-961. האחים של האראלד השני ששרדו נמלטו מנורווגיה לאחר מותו. עם מותו קיבל האראלד הראשון, מלך דנמרק את השליטה מחדש בנורווגיה והוקון זיגרודסון הוגדר כמלך ואסל שלו שם.
דן מדען: הסרט

| --- | --- |

כרזת הסרט באנגלית
 מבוסס על:  דן מדען
 בימוי:  קירק אר טאצ'ר
 הופק בידי:  חברת ג'ים הנסון
 תסריט:  בראדלי צווייג
 מדבבים:  ראו כאן
 מדבבים בעברית:  ראו כאן
 מוזיקה:  מייק הימלסטיין, בראט פרי
 מדינה:  ארצות הברית ארצות הברית
 חברה מפיצה:  הולו 
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 25 במרץ 2013 ישראל 8 באוקטובר 2014
 משך הקרנה:  כ-75 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט ילדים, סרט בהנפשה ממוחשבת, סרט הרפתקאות, סרט מדע בדיוני, סרט קומדיה
 סרט קודם:  דן מדען 
 דף הסרט ב־IMDb
 
דן מדען: הסרט (באנגלית: Sid the Science Kid: The Movie, "סיד ילד המדעים: הסרט") הוא סרט הנפשה ממוחשבת טלווזיוני לילדים משנת 2013, מסוגת הרפתקאות, מדע בדיוני וקומדיה. הסרט מבוסס על סדרת ההנפשה הממוחשבת האמריקאית "דן מדען", ששודרה לראשונה בשנת 2008 והופצה ברחבי העולם. הסרט בוים על ידי קירק אר טאצ'ר, נכתב על ידי בראדלי צווייג, והולחן על ידי מייק הימלסטיין ובראט פרי. הפקת הסרט נעשתה על ידי חברת ג'ים הנסון.
הסרט עוקב אחר דן ומיכאלה, אשר משתתפים בתחרות וזוכים עם עוד זוג ילדים לבקר במוזיאון המדע המודרני והחדש, לפני פתיחתו לציבור. במהלך הביקור הם פוגשים חברים חדשים ומטפלים בבעיות שקוראות במוזיאון בשביל שיפתח בזמן.
הסרט שודר לראשונה בארצות הברית ב-25 במרץ 2013 בדיבוב לאנגלית. בישראל הסרט שודר לראשונה בערוץ לוגי ב-8 באוקטובר 2014 בדיבוב לעברית. אורך הסרט הוא כ-75 דקות.
תקציר העלילה

הסרט עוקב אחר דן ומיכאלה, אשר משתתפים בתחרות וזוכים עם עוד זוג ילדים לבקר במוזיאון המדע המודרני והחדש, לפני פתיחתו לציבור. בביקור דן ומיכאלה פוגשים חברים חדשים, ביניהם יאנגיאנג, ניוניו ובוביבוט. במהלך הביקור, באחד הרובוטים של המוזיאון נהייתה תקלה, דבר שגרם להרס במוזיאון. בסרט רואים איך החברים מנסים לטפל בבעיות במוזיאון בשביל שיוכל להיפתח בזמן.
דמויות ומדבבים

במאי הדיבוב של הסרט בעברית היה דן שצברג, ומפיקת הדיבוב הייתה יעל אללוף.
| שם הדמות | מדבב/ת באנגלית | מדבב/ת בעברית |
| --- | --- | --- |
| דן | דרו מאסי | מיכאל עינב |
| דניאלה | אליס דינין | ענבל שכנר |
| מאיה | ג'וליאן בוצ'ר | אלונה אלכסנדר |
| מאו הו | אליס דינין | אלונה אלכסנדר |
| גלעד | ויקטור יריד | עמית יוסוביץ' |
| המורה סוזי | דונה קימבל | רונה בקרמן |
| אמא של דניאלה |  | רונה בקרמן |
| כרוז המוזיאון |  | רונה בקרמן |
| רוז | ג'וליאן בוצ'ר | נורית בנאי קורן |
| אליס | אליס דינין | נורית בנאי קורן |
| מורט | ויקטור יריד | דדי זהר |
| יאנגיאנג | אלן טראוטמן | דניאל מגון |
| ניוניו | ג'וליאן בוצ'ר | עינת אזולאי |
| ד"ר בונאבודון | כריסטופר לויד | גדי לוי |
| בוביבוט | ברוס לנויל | דן שצברג |
הפקה

ב-26 במרץ 2012, הודיעה חברת ג'ים הנסון על יצירת הסרט ושכריסטופר לויד, כוכב טרילוגיית הסרטים "בחזרה לעתיד", ידבב בסרט את ד"ר בונאבודון. כמו בסדרה, גם כאן השתמשו בתהליך לכידת תנועה. הסרט משמש כסיום הסדרה.
הערות שוליים

↑  פרסום שידור הסרט, באתר פייסבוק
↑  SID THE SCIENCE KID: THE MOVIE, באתר Behind The Voice Actors
↑  Henson announces "Sid the Science Kid: The Movie" in 3-D,‏ 26 במרץ 2012
דניאל נובואה

דניאל רוי גילכרייסט נובואה אסין (בספרדית: Daniel Roy Gilchrist Noboa Azín; נולד ב-30 בנובמבר 1987 בגואיאקיל), הוא פוליטיקאי ואיש עסקים אקוודורי, המכהן כנשיא אקוודור (אנ') ה-48, לאחר שזכה בבחירות בשנת 2023. בגיל 35, הוא התמנה לתפקיד הנשיא הצעיר ביותר בתולדות אקוודור.
נובואה היה חבר באספה הלאומית של אקוודור בין השנים 2021 ו-2023, עד שהיא פורקה על ידי הנשיא הקודם, גיירמו לאסו, בתהליך הנקרא מוארטה קרוסדה (אנ'). במסגרת התהליך, הנשיא מפרק את האספה הלאומית, אך ניתן לפתוח נגדו הצבעת אי אמון, בה הפסיד והוקדמו הבחירות.
לפני הקריירה הפוליטית שלו, נובואה מילא מספר תפקידים בתאגיד של משפחתו, "Noboa Corporation". אביו, אלווארו נובואה, הקים את התאגיד לאחר שרץ ללא הצלחה חמש פעמים לתפקיד הנשיא.
ביוגרפיה

דניאל רוי גילכרייסט נובואה אסין נולד ב-30 בנובמבר 1987 בגואיאקיל שבאקוודור. נובואה הוא בנו של איש העסקים אלווארו נובואה והרופאה והפוליטיקאית אנאבלה אסין.
בשנת 2010, קיבל תואר במנהל עסקים לאחר שסיים את לימודיו בבית הספר לעסקים של אוניברסיטת ניו יורק בארצות הברית.
בשנת 2019 קיבל תואר שני במנהל עסקים בבית הספר קלוג לניהול של אוניברסיטת נורת'ווסטרן, שנמצאת באוונסטון באילינוי. בשנת 2020 הוא קיבל תואר שני נוסף במינהל ציבורי מאוניברסיטת הרווארד ובשנת 2022 הוא קיבל תואר שני בתקשורת פוליטית מאוניברסיטת ג'ורג' וושינגטון.
במאי 2023, נובואה רץ ביחד עם מפלגתו "התנועה הדמוקרטית הלאומית" בבחירות לנשיאות אקוודור. באוקטובר הוא התקדם לשלב השני, בו התמודד מול לואיסה גונסאלס, דבר שהפתיע רבים עקב כך שהסקרים חזו את נפילתו. בסיבוב השני שהתקיים ב-15 באוקטובר זכה בכ-52% מהקולות, וניצח בבחירות.
הערות שוליים

↑  "Otra vez Álvaro Noboa quiere ser presidente y ahora competiría hasta con su hijo", אל יוניברסו, ‏31 במאי 2023 (בספרדית)
↑  "Daniel Noboa, presidente electo de Ecuador con el 87% de actas escrutadas"., מטרו אקוודור, ‏15 באוקטובר 2023 (בספרדית)
↑  "Daniel Noboa elected Ecuador's youngest president", BBC, ‏16 באוקטובר 2023
↑  "Noboa wins Ecuador presidential race, pledges to rebuild country"., רויטרס, ‏15 באוקטובר 2023
↑  "Banana tycoon's son pulls off upset in Ecuador president race", קולומביאן, ‏25 בספטמבר 2023 (באנגלית)
↑  Breaking News, Ecuador News, World, Sports, Entertainment » Daniel Noboa, from rookie assemblyman to presidential candidate in the second round", EcuadorTimes.net, ‏19 באוקטובר 2023
↑  Daniel Noboa anuncia su candidatura a la presidencia: "Soy un hombre de proyectos que no se rinde"", vistazo.com, ‏31 במאי 2023 (בספרדית)
↑  "Elecciones Ecuador 2023: Daniel Noboa Azín buscará por primera vez la Presidencia de Ecuador, que su padre Álvaro Noboa no logró en cinco intentos", ecuavisa.com, ‏31 במאי 2023 (בספרדית)
1 2 3  "¿Quién es Daniel Noboa?"., elcomercio.com, ‏29 ביוני 2023
↑  "A presidential runoff is likely in Ecuador between an ally of ex-president and a banana tycoon's son", הוושינגטון פוסט, ‏25 באוגוסט 2023
↑  "Daniel Noboa, political neophyte and heir to banana empire, elected president in Ecuador"., MSN, ‏17 באוקטובר 2023
| --- | --- |
בקרת זהויות :  GND: 1306231167  VIAF: 3268169829173637320002   WorldCat (עם VIAF): 3268169829173637320002
האספה המחוקקת של גואה

| --- | --- |

 מדינה:  גואה
 סוג:  וידהאן סבהה, בית מחוקקים חד-ביתי
 הרכב
 מספר מושבים:  40
 
 קואליציה (33):      מפלגת העם ההודית (28)  מהרשטריאן גומנטס (2)       עצמאיים (3)  אופזיציה (6):       הקונגרס הלאומי ההודי (3)       אאם אדמי (2)  קדימה גואה (1)  הגנואים המהפכנים (1)
 משכן
 
 
האספה המחוקקת של גואה היא בית המחוקקים מדינתי של גואה. האספה מורכבת מ-40 חברים, והיא מופקדת על התקציב, האספה מעניקה כספים לתוכניות חברתיות, פיתוח חקלאי, פיתוח תשתיות ועוד היא גם אחראית להצעת מיסים ולגביית מיסים.
היסטוריה

לאחר סיפוח גואה מפורטוגל ב-1961, גואה הושמה תחת ממשל צבאי בראשות לוטננט גנרל קונהירמאן פאלאט קנדת' כסגן-מושל. ב-8 ביוני 1962, השלטון הצבאי הוחלף בממשל אזרחי כאשר לוטננט-נגיד מינה מועצה מייעצת לא רשמית בת 29 חברים. המועצה הראשונה התכנסה ב-24 בספטמבר 1962.
האספה התכנסה לראשונה ב-9 בינואר 1964, כאספה המחוקקת של טריטוריית האיחוד גואה, דאמאן ודיו. בית הנבחרים כלל 30 חברים, 28 מגואה ושנים מדאמאן ומדיו. גואה מציינת את 9 בינואר כ"יום המחוקק" מדי שנה.
ב-1987 הפכה גואה למדינה בהודו ודאמאן ודיו הופרדו ממנה והופסק ייצוגם באספה. מספר המושבים באספה הוגדל ל-40.
בניית בניין האספה המחוקקת החלה ב-22 בינואר 1994, והסתיימה ב-5 במרץ 2000.
האספה בוחרת את נציגה היחיד של גואה ברג'יה סבהה.
הערות שוליים

↑  "Infrastructure - Goa Legislative Assembly". Goavidhansabha.gov.in. אורכב מ-המקור ב-16 באוקטובר 2016. נבדק ב-1 במאי 2016. {{cite web}}:  (עזרה)
↑  "Legislators' day sees voices raised against agriculture bill". Goanconnection.com.
↑  "Legislators Day Celebrated". Goainfomedia.com. 9 בינואר 2016. אורכב מ-המקור ב-1 באוגוסט 2018. נבדק ב-1 במאי 2016. {{cite web}}:  (עזרה)
↑  The Goa, Daman and Diu Reorganisation Act, 1987, India Code
| --- | --- |
בקרת זהויות :  LCCN: n89223417  VIAF: 150219360   WorldCat (עם VIAF): 150219360
דן מורי

דן מורי (במקור: דין מורי; נולד ב-8 בנובמבר 1988) הוא כדורגלן ישראלי שמשחק בעמדת הבלם בקבוצת בית"ר רמת גן. את מרבית הקריירה עשה מורי בקבוצת בני יהודה תל אביב, עימה זכה גם בגביע המדינה. לזכותו שבע הופעות במדי נבחרת ישראל.
קריירה

מורי החל לשחק כדורגל בקבוצת הילדים של מכבי תל אביב, ובגיל 13 עבר למחלקת הנוער של בני יהודה תל אביב. ב-13 בפברואר 2007 ערך את הופעת הבכורה שלו בקבוצה הבוגרת של המועדון, במשחק מול מ.ס. אשדוד במסגרת גביע הטוטו. לקראת סיום עונת 2006/2007 הוא שיחק לראשונה בליגת העל, כשפתח בהרכב בהפסד 0–2 למכבי חיפה.
בעונת 2007/2008 המשיך לשחק בקבוצת הנוער ושותף במשחקי גביע הטוטו של הקבוצה הבוגרת. בתחילת עונת 2008/2009, בעקבות העיכוב בהרשמתו של הקולומביאני איבן גארידו, שיחק מורי במשחק הקבוצה הבוגרת נגד מכבי תל אביב, ועד מהרה הפך לשחקן קבוע בהרכב הפותח. מורי כבש שני שערים בכל המסגרות בעונה זו, והיה שותף להצלחתה של בני יהודה שסיימה במקום החמישי והעפילה למוקדמות הליגה האירופית.
באוגוסט 2012 חתם מורי לשלוש שנים בקבוצת ויטסה ארנהם מליגת העל ההולנדית. ב-26 בינואר 2014 כבש את שער הבכורה שלו בהולנד, במשחק מול ניימכן. באוגוסט 2015 סיים את חוזהו ועזב את המועדון. ב-24 באוקטובר 2015 חזר לקבוצת נעוריו, בני יהודה תל אביב, וחתם בה עד תום עונת 2015/2016, בה ערך 20 הופעות וכבש שער אחד.
ב-13 ביוני 2016 חתם לשלוש עונות בבית"ר ירושלים. ב-30 ביוני 2016 הוא ערך את הופעת הבכורה שלו במועדון, בתיקו 0–0 נגד סלובודה טוזלה במסגרת מוקדמות הליגה האירופית. בליגה ערך 29 הופעות בעונת 2016/2017, וב-10 באוגוסט 2017 הודיעה בית"ר ירושלים על שחרורו של מורי מהקבוצה.
ב-23 באוגוסט 2017 חזר שוב לבני יהודה וחתם לשנתיים במועדון. בעונת 2017/2018 כבש שער אחד ב-24 הופעות, והיה שותף להעפלתה של הקבוצה לפלייאוף העליון. בעונת 2018/2019 ערך 31 הופעות בליגת העל, העפיל עם הקבוצה שוב לפלייאוף העליון וזכה עמה בגביע המדינה, לאחר ששיחק 120 דקות במשחק הגמר מול מכבי נתניה.
ב-26 ביוני 2019 חתם על חוזה לשנתיים נוספות בבני יהודה, עם אופציה לשנה נוספת. בסיום עונת 2020/2021 נשר עם בני יהודה תל אביב לליגה הלאומית.
ב-27 בדצמבר 2022 הודיע על פרישה ממשחק פעיל, אולם באותו השבוע הצטרף לבית"ר רמת גן מליגה ב'.
קריירה > נבחרת ישראל

בנובמבר 2008 ערך מורי את הופעת הבכורה שלו בנבחרת הצעירה של ישראל. הוא זומן מספר פעמים לסגל הנבחרת הלאומית של ישראל, ולבסוף ערך את הופעת הבכורה שלו במשחק מול צפון אירלנד באוגוסט 2009. במהלך מוקדמות מונדיאל 2014 הוא שותף כשחקן הרכב בשלושה משחקים.
חיים אישיים

ביולי 2011, לאחר פגישה עם הרב חיים קניבסקי, שינה את שמו הפרטי מדין לדן, משום שדין מסמל משפט ביהדות.
תארים

גביע המדינה: 2018/2019
הערות שוליים

↑  נחום דידי, מורי ורבי: קבלו את דין מורי, הלהיט החדש של בני יהודה, באתר nrg‏, 27 בספטמבר 2008
↑  דנה בהט, ‏מורי חתם ל-3 שנים בוויטסה ההולנדית: זה חלום, באתר ONE‏, 22 באוגוסט 2012
↑  תומר לוי, ‏נשאר כתום: מורי חתם לשנתיים בבני יהודה, באתר ערוץ הספורט, 26 ביוני 2019
↑  דן מורי פרש מכדורגל: "מודה על שניתנה לי הזכות, נתראה בדרכים אחרות", באתר ynet, 27 בדצמבר 2022
↑  יונתן גינזבורג, ‏על איזו פרישה הוא מדבר? מורי שחקן בית"ר ר"ג, באתר ONE‏, 30 בדצמבר 2022
↑  אין דין, יש דן: מורי שינה את שמו בעצת הרב, באתר ‏מאקו‏, 6 ביולי 2011
דלון ויקס

| --- | --- |

 לידה:  4 במאי 1981 (בן 43) סולט לייק סיטי, יוטה, ארצות הברית
 שם לידה:  דלון ג'יימס וויקס
 מוקד פעילות:  ארצות הברית 
 תקופת הפעילות:  מ-2002
 מקום לימודים:  Clearfield High School 
 סוגה:  פופ רוק, רוק אלטרנטיבי, אינדי רוק, פופ פאנק, סינת'פופ, פאנק
 שפה מועדפת:  אנגלית 
 כלי נגינה:  גיטרה, גיטרה בס 
 חברת תקליטים:  Fueled by Ramen, פירלס רקורדס 
 פרופיל ב-IMDb
 
דלון ג'יימס וויקס (באנגלית: Dallon James Weekes; נולד ב-4 במאי 1981) הוא מוזיקאי, זמר וכותב שירים אמריקאי, הידוע בעיקר בשל היותו הבסיסט לשעבר של הלהקה פאניק! אט דה דיסקו. וויקס הוא גם הסולן והבסיסט של הלהקה I Don't Know How But They Found Me.
ביוגרפיה

וויקס נולד במיזורי שבארצות הברית למשפחה מורמונית. וויקס גדל ביוטה ולמד בבית הספר של קלירפילד, שם הכיר את רוב חברי להקת "The Brobecks". בשנת 1999, לאחר שסיים את לימודיו, הצטרף וויקס לתנועה המיסיונרית המורמונית באוקלהומה לשנתיים. לאחר מכן החל וויקס ללמוד באוניברסיטת וובר סטייט, ממנה נשר זמן קצר לאחר מכן, והחל לעסוק במוזיקה.
בשנת 2009 הצטרף וויקס כחבר זמני ללהקה פאניק! אט דה דיסקו כבסיסט וזמר רקע בהופעותיה. באמצע שנת 2010 הצטרף וויקס ללהקה כחבר רשמי. וויקס הודיע על הצטרפותו ללהקה בשנת 2012, והודיע כי הקלטת אלבומה הרביעי של הלהקה, בו לקח חלק, צפויה להסתיים בסוף שנת 2012. האלבום יצא לאור ב-8 באוקטובר 2013, ובנוסף לעבודתו כבסיסט הלהקה, השתתף וויקס בכתיבת חלק משירי האלבום.
בשנת 2016 הקים יחד עם חברו מהתיכון, המתופף ריאן סימן (שגם ניגן יחד עם וויקס ב-The Brobecks) את הפרויקט המוזיקלי "I Don't Know How But They Found Me" ("IDKHow" בקיצור). במשך מעל לשנה, הופיעו השניים בברים מקומיים ללא רצון להשתמש במוניטין המוזיקלי שלהם כדי למשוך קהל ואף הכחישו שמדובר בהם כששאלו אותם על ההרכב ברשתות החברתיות.
מתוך רצון להתמקד בפרויקט החדש, עזב וויקס את פאניק! אט דה דיסקו ב-28 בדצמבר 2017, ובכך הפך את ברנדון יורי לחבר היחיד שנותר בלהקה- באותה התקופה גם הכריז רשמית על קיום ההרכב החדש שלו ושל סימן.
לאחר יותר משלוש שנים החל מהקמת הפרויקט IDKHow, שבמהלכן וויקס וסימן הספיקו לצאת יחדיו למספר סיבובי הופעות ולהוציא שני תקליטים, הוציאו השניים את אלבום הבכורה שלהם, "RAZZMATAZZ", ב-23 באוקטובר 2020.
ביוגרפיה > חיים אישיים

ב-18 במרץ 2006, נישא וויקס לבת זוגו מעל לשנה, הדוגמנית והשחקנית בריזי דאגלס. ב-1 ביוני 2008, נולדה בתם הראשונה, אמלי אוליביה וויקס. ב-23 ביוני 2010, נולד בנם השני, נוקס אוליבר וויקס. וויקס הוא נוצרי מורמוני.
דיסקוגרפיה > עם The Brobecks

2003: Understanding The Brobecks
2004: Happiest Nuclear Winter
2006: Goodnight and Have a Pleasant Tomorrow
2007: Small Cuts EP
2008: I Will, Tonight EP
2009: Violent Things
2010: Your Mother Should Know EP #1
2012: Quiet Title EP
דיסקוגרפיה > עם פאניק! אט דה דיסקו

2011:Vices & Virtues
2013: Too Weird to Live, Too Rare to Die!
2016: Death Of A Bachelor
דיסקוגרפיה > עם I Don't Know How But They Found Me

2018: 1981 EP
2019: "Christmas Drag"
2020: RAZZMATAZZ
הערות שוליים

↑  ההודעה על הצטרפותו של וויקס ללהקה בעמוד הטוויטר של וויקס
| פאניק! אט דה דיסקו |
| --- | --- | --- |
| ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס | ברנדון יורי ברנט וילסון • ריאן רוס • ג'ון ווקר • ספנסר סמית' • דלון ויקס |  |
| אלבומים | A Fever You Can't Sweat Out • Pretty. Odd. • Vices & Virtues • Too Weird to Live, Too Rare to Die! • Death of a Bachelor • Pray for the Wicked • Viva Las Vengeance |  |
| אלבומי הופעה | ...Live in Chicago • All My Friends We're Glorious |  |
| אלבומי אוסף | Introducing... Panic at the Disco • Panic! at the Disco Video Catalog |  |
| סיבובי הופעות | Vices & Virtues Tour • Summer Tour 2016 • Death of a Bachelor Tour • Pray for the Wicked Tour |  |
דיסקוגרפיה • פרסים ומועמדויות
| פאניק! אט דה דיסקו - סינגלים |
| --- | --- | --- |
| A Fever You Can't Sweat Out | "The Only Difference..." • "I Write Sins Not Tragedies" • "But It's Better If You Do" • "Lying Is the Most Fun..." • "Build God, Then We'll Talk" |  |
| Pretty. Odd.‎ | "Nine in the Afternoon" • "Mad as Rabbits" • "That Green Gentleman" • "Northern Downpour" |  |
| Vices & Virtues | "The Ballad of Mona Lisa" • "Ready to Go (Get Me Out of My Mind)" • "Let's Kill Tonight" |  |
| Too Weird to Live, Too Rare to Die!‎ | "Miss Jackson" • "This Is Gospel" • "Girls / Girls / Boys" • "Nicotine" |  |
| Death of a Bachelor | "Hallelujah"‏ • "Victorious"‏ • "Emperor's New Clothes"‏ • "Death of a Bachelor"‏ • "House of Memories" |  |
| Pray for the Wicked | "Say Amen (Saturday Night)‎"‏ • "High Hopes"‏ • "Hey Look Ma, I Made It" |  |
| Viva Las Vengeance | "Viva Las Vengeance" |  |
| --- | --- |
בקרת זהויות :  MusicBrainz: de43ed95-80a3-4f72-96d0-ef24a661fb38
האראלד לאנדר

| --- | --- |
אין תמונה חופשית
 לידה:  25 בפברואר 1905 קופנהגן, דנמרק 
 פטירה:  14 בספטמבר 1971 (בגיל 66) בית החולים הממלכתי של דנמרק, דנמרק 
 מדינה:  ממלכת דנמרק 
 מקום קבורה:  בית הקברות הולמן 
 בן או בת זוג:  מרגוט לאנדר (28 במאי 1932–1942)  טוני לאנדר (5 באפריל 1950–1964) 
 פרסים והוקרה:  אבירות במסדר דנבורג (1938)  צלב הכבוד של מסדר דנבורג (1948)  Ingenio et arti (1969) 
 
האראלד אלפרד ברנהרדט סטבנסבורג לאנדר (בדנית: Harald Alfred Bernhardt Stevnsborg Lander;‏ 25 בפברואר 1905 – 14 בספטמבר 1971) היה רקדן וכוריאוגרף דני ומנהל אמנותי של הבלט המלכותי הדני.
ביוגרפיה

לאנדר נולד בקופנהגן. הוא החל כרקדן, למד אצל מנהל הבלט מיכאיל פוקין בשנים 1926–1927, ורקד תפקידי סולו שונים עד לפרישתו בשנת 1945.
בתקופת כהונתו כמנהל אמנותי ומנהל בלט של הבלט המלכותי הדני, מ-1932 עד 1951, העשיר לאנדר את רפרטואר הלהקה בהפקות של יצירות המופת האיקוניות של פוקין ובהפקות מחודשות של יצירות בורנונביל.
לאנדר נישא שלוש פעמים, בראשונה למרגוט לאנדר (1930–1950), אחר לטוני לאנדר (1965– ) ולבסוף לליזה לאנדר.
הכוריאוגרפיה המפורסמת ביותר שלו, "אטיודים", שפרסמה את שמו בעולם, נחשבת למחווה להכשרה לבלט קלאסי. "אטיודים" הוא בלט במערכה אחת, שנפתח בבתרגילי בלט מסורתיים ליד המוט ומסתיים בביצועי ראווה מרהיבים.
לאנדר התמנה למנהל הבלט של האופרה של פריז בשנת 1953 ובשנת 1964 פתח סטודיו משלו בפריז. ממשלות דנמרק, בלגיה וצרפת העניקו לו אותות כבוד על תרומותיו לבלט. לאנדר חזר לקופנהגן זמן קצר לפני מותו ב-1971.
הערות שוליים

↑  Harald Lander  אנציקלופדיה בריטניקה, האראלד לאנדר
↑  אנציקלופדיה בריטניקה, לאנדר
↑  Harald Lander ארכיב חינוך, "כוריאוגרפים/האראלד לאנדר"
| --- | --- |
בקרת זהויות :  BnF: cb13334857v (data)  GND: 126763283  ISNI: 0000 0000 5471 4448  LCCN: nr2002042054  SNAC: w6z89dsz  SUDOC: 160374294  VIAF: 51837257   WorldCat (עם VIAF): 51837257
האומות המאוחדות (אוניית מעפילים)

הורדת מעפילים מהאונייה "האומות המאוחדות" בחוף נהריה
הורדת מעפילים מהאניה האומות המאוחדות בחוף נהריה, 1 בינואר 1948
האומות המאוחדות הייתה ספינת מעפילים אשר הובילה עולים מחוף איטליה לחוף ארץ ישראל בראשית חודש ינואר 1948. מעפילי הספינה הורדו בהצלחה לחוף נהריה, ופעילות כוחות הביטחון הבריטיים נגדם לאחר מכן התאפיינה באדישות ללא תקדים; כנראה לאור התקרבות מועד סיום המנדט הבריטי על ארץ ישראל. גם המעפילים שנתפסו על ידם שוחררו ממעצר במהרה.